\ 
INTRODUCTIO. 
floram ullius terrae continentis tam ignotam esse 
quam africanam inter omnes constat; e regionibus tamen maritimis 
insulisque jam magnae collectiones in herbariis europaeis asser¬ 
vantur. E terris maritimis sunt regnum Tunetanum, Algeria, 
Senegambia, nonnulla loca Guineae superioris, Angola, maxime 
terra Capensis , regiones quaedam agri Mozambicensis et Zangue- 
barici, partes Abyssiniae necnon regio Nilotica, quousque in 
Aegyptiorum ditione est, de quorum flora accuratius certiores 
facti sumus. Longe aliter res sese habet de flora insularum, quae 
jam catalogos systematice digestos offert, cuius florae plantas insu¬ 
larum occidentalium accuratius novimus, quam orientalium, ex 
quibus quaevis expeditio numerum quendam novarum plantarum 
semper attulit. 
Cujus rei novum exemplum etiam nuper expeditio tam infelicis 
Baronis von der Decken praebuit, quae complures insulas Africae 
orientalis perquisivit, atque quum multas alias plantas nobis attu¬ 
lit, tum cormophyta*) nonnulla in hac expeditione collecta, quae 
clarissimi Kerstenii interventu liberali mihi describenda benigne 
tradita sunt. Haec cormophyta Deckeniana primo loco mihi ad 
describendum sumpsi eaque systematice digessi et species quidem 
jam notas nonnullis synonymis additis citavi, novas autem diag¬ 
nosibus circumscripsi. Quum ad quae loca ea expeditio venerit 
jam satis notum sit, paucis tantum moneam, species a me des- 
*) Vulgo cryptogamae »vasculares«. 
1 
/ 
